SULANKSTOMŲ LOVŲ TECHNINĖ SPECIFIKACIJA

[bookmark: _Hlk194583605][bookmark: _Hlk194999895][bookmark: _Hlk195009674]Marijampolės savivaldybės administracija (toliau – Užsakovas) numato įsigyti civilinės saugos priemonių, skirtų ekstremaliųjų situacijų valdymui – sulankstomų lovų, skirtų evakuotų žmonių laikinam apgyvendinimui (nakvynei) kolektyvinės apsaugos statinyje. Sulankstomos lovos (toliau – Prekės) pagrindinės savybės nurodytos šios techninės specifikacijos 1.6 punkte ir 2 punkte. Prekės bus naudojamos Lietuvos Respublikos teritorijoje.
1. BENDROSIOS NUOSTATOS
1.1. Perkamų Prekių kiekis – 600 vnt. 
1.2. Prekės turės būti pristatomos į Marijampolės Rygiškių Jono gimnaziją adresu: Kauno g. 7, Marijampolė. Tiekėjas privalo ne vėliau kaip prieš 5 (penkias) darbo dienas informuoti Užsakovą apie numatomą Prekių pristatymo datą ir laiką.
1.3. [bookmark: _Hlk231994332]Į pasiūlymo kainą įskaičiuoti visi mokesčiai, prekių pristatymas į Užsakovo nurodytą adresą bei Prekių iškrovimas Užsakovo nurodytoje vietoje.
1.4. Prekių tiekimo terminas: 2 (du) mėnesiai nuo Sutarties įsigaliojimo dienos. 
1.5. Prekės turi turėti eksploatacijos, aptarnavimo ir techninės priežiūros instrukcijas, kurios turi būti pateiktos Prekių pristatymo momentu.
1.6. Prekės išmatavimai ir kiti parametrai:
1.6.1. Išoriniai matmenys: ne mažesni nei 200 cm ilgis x 75 cm plotis x 50 cm aukštis ir ne didesni nei 210 cm ilgis x 80 cm plotis x 55 cm aukštis.
1.6.2. Miegamos dalies matmenys: ne mažesni nei 195 cm ilgis x 65 cm plotis x 40 cm aukštis ir ne didesni nei 205 cm ilgis x 70 cm plotis x 50 cm aukštis.
1.6.3. Sulankstytos Prekės matmenys: ne didesni nei 83 cm ilgis x 30 cm plotis x 15 cm aukštis. 
1.6.4. Prekės svoris: ne didesnis nei 15 kg.
1.6.5. Prekės apkrova: atlaikyti ne mažiau nei 120 kg.
1.6.6. Prekės rėmas: rūdims atsparus plieninis rėmas arba lygiavertis.
1.6.7 Prekės miegamosios dalies audinys: poliesteris su PU danga arba lygiavertis, tvirtas ir elastingas, atsparus drėgmei ir nusidėvėjimui, užtikrinantis saugų bei stabilų naudojimą pagal gamintojo nustatytą apkrovą.
1.6.8. Visos Prekės turi būti vienodų matmenų. 
1.6.9.Visos Prekės turi būti vienos spalvos. Pageidautina tamsios spalvos (juoda, tamsiai mėlyna, tamsiai žalia).
[bookmark: _Hlk176506292]1.6.10. Prekės turi būti naujos ir nenaudotos.

2. SULANKSTOMOS LOVOS EKSPLOATACIJOS SĄLYGOS:
2.1. Prekė turi būti lengvai surenkama ir ištempiama miegamoji dalis be jokių įrankių pagalbos.
2.2. Konstrukcija turėtų būti modulinio principo, visos dalys atskiros, nesujungtos kniedėmis ar varžtais, todėl lengvai keičiamos ir reikalui esant, būtų galimybė atskirai užsakyti sugadintas, ar pamestas dalis. 
2.3. Tiekėjas turi užtikrinti atsarginių dalių tiekimo galimybę ne trumpiau kaip 24 mėnesius nuo prekių perdavimo-priėmimo akto pasirašymo dienos.
2.4. Patvarus, lankstus miegamosios dalies paviršius turi būti komfortiškas ir būti lengvai valomas. 
2.5. Surinkus prekę po ja turi būti pakankamai vietos, bet ne mažiau kaip 40 cm. nuo miegamosios dalies iki grindų, pasidėti asmeninius, ar kitokius daiktus (kuprinė, batai, lagaminas).
2.6. Prekė turi būti sudėta į patogų, kompaktišką, užsegamą ir lengvai transportuojamą krepšį.
2.7. Prekė turi būti pagaminta iš patvarių ir atsparių išorės veiksniams medžiagų.

3. GARANTIJA
3.1. Prekių garantija esant gamykliniam brokui nuo perdavimo-priėmimo akto pasirašymo dienos turi būti ne trumpesnė kaip 24 mėnesiai.
3.2. Tiekėjas garantiniu laikotarpiu esant gamykliniam brokui turi pakeisti prekę nauja.

PASTABA: Jeigu šioje techninėje specifikacijoje apibūdinant pirkimo objektą nurodytas konkretus pavadinimas ar šaltinis, konkretus procesas ar Prekės ženklas, patentas, tipai, konkreti kilmė ar gamyba, standartas, tiekėjas gali pateikti lygiavertį sprendinį (kitų gamintojų lygiavertė produkcija ar įranga, pan.) nurodytajam. Lygiavertiškumo įrodymas yra tiekėjo pareiga.
